pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“พัชรวาท” ชวนประชาชน “Save wildlife for your life: รักษาธรรมชาติ ไม่ซื้อ ไม่ล่า ไม่ค้าสัตว์ป่าผิดกฎหมาย” ในงานวันคุ้มครองสัตว์ป่าแห่งชาติ 2566
วันเสาร์ที่ 23 ธันวาคม 2566
“พัชรวาท” ชวนประชาชน “Save wildlife for your life: รักษาธรรมชาติ ไม่ซื้อ ไม่ล่า ไม่ค้าสัตว์ป่าผิดกฎหมาย” ในงานวันคุ้มครองสัตว์ป่าแห่งชาติ 2566
“พัชรวาท” ชวนประชาชน “Save wildlife for your life: รักษาธรรมชาติ ไม่ซื้อ ไม่ล่า ไม่ค้าสัตว์ป่าผิดกฎหมาย” ในงานวันคุ้มครองสัตว์ป่าแห่งชาติ 2566
“พัชรวาท” ชวนประชาชน “Save wildlife for your life: รักษาธรรมชาติ ไม่ซื้อ ไม่ล่า ไม่ค้าสัตว์ป่าผิดกฎหมาย” ในงานวันคุ้มครองสัตว์ป่าแห่งชาติ 2566
วันที่ 23 ธันวาคม 2566 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดงานวันคุ้มครองสัตว์ป่าแห่งชาติ ประจําปี 2566 ซึ่งตรงกับวันที่ 26 ธันวาคม ของทุกปี ภายใต้แนวคิด “Save wildlife for your life: รักษาธรรมชาติ ไม่ซื้อ ไม่ล่า ไม่ค้าสัตว์ป่าผิดกฎหมาย” พร้อมเป็นสักขีพยานการสนับสนุนโครงการเพิ่มศักยภาพถิ่นที่อยู่อาศัยของสัตว์ที่เป็นเหยื่อของเสือโคร่งเพื่อลดความขัดแย้งระหว่างคนกับสัตว์ป่า เขตรักษาพันธุ์สัตว์ป่าห้วยขาแข้ง ระหว่างผู้แทนจาก Siam Winery กับ นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช อีกทั้งมอบทุนการศึกษาให้แก่โรงเรียนวัดเขาปิ่นทอง โดยมี ร.อ.รชฏ พิสิษฐบรรณกร ผู้ช่วย รมว.ทส. พร้อมด้วยนายจตุพร บุรุษพัฒน์ ปลัดกระทรวงฯ นายเกียรติศักดิ์ ตรงศิริ ผู้ว่าราชการจังหวัดราชบุรี ผู้บริหาร ข้าราชการ และเจ้าหน้าที่ในสังกัดกระทรวงฯ ตลอดจนประชาชนและเยาวชนในพื้นที่ เข้าร่วมงาน ณ ศูนย์ช่วยเหลือสัตว์ป่าที่ 3 (ประทับช้าง) อําเภอจอมบึง จังหวัดราชบุรี
พล.ต.อ. พัชรวาท กล่าวว่า รัฐบาลไทยได้ให้ความสําคัญกับการ ซื้อ - ขายสัตว์ป่าผิดกฎหมายมาอย่างต่อเนื่อง มีการออกกฎหมายและระเบียบที่เกี่ยวข้อง เน้นย้ําให้ทุกฝ่ายตระหนักถึงภัยเงียบของการซื้อ - ขายสัตว์ป่าผิดกฎหมาย ที่นอกจากจะส่งผลต่อความสมดุลในระบบนิเวศ ยังเป็นสาเหตุหนึ่งที่ทําให้เกิดโรคระบาด ทําลายชีวิต ทําลายระบบเศรษฐกิจ ส่งผลต่อสุขอนามัยของมนุษยชาติ การจัดงานในวันนี้ จะเป็นการช่วยเผยแพร่ประชาสัมพันธ์การดําเนินงานด้านการค้าสัตว์ป่าผิดกฎหมายทั้งในประเทศและระหว่างประเทศให้เป็นที่ประจักษ์ และเป็นการสร้างความตระหนักรู้ถึงคุณค่าการอนุรักษ์ทรัพยากรสัตว์ป่าให้คงอยู่ในป่า โดยรักษาธรรมชาติ ไม่ซื้อ ไม่ล่า ไม่ค้าสัตว์ป่าผิดกฎหมาย อันจะช่วยให้ทรัพยากรธรรมชาติของชาติกลับคืนความอุดมสมบูรณ์ดังเช่นในอดีตสืบไป
สําหรับกิจกรรมภายในงาน ได้จัดให้มีการแสดงนิทรรศการความเป็นมาของวันคุ้มครอง
สัตว์ป่าแห่งชาติ กาาอนุรักษ์สัตว์ป่า การแสดงภาพถ่ายอนุรักษ์ธรรมชาติ “สัตว์มีค่า ป่ามีคุณ” การเปิดให้บริการขออนุญาตให้เพาะพันธุ์สัตว์ป่า ค้าสัตว์ป่า และครอบครองสัตว์ป่า กิจกรรมสันทนาการ ตอบคําถามชิงรางวัล รวมถึงการแสดงดนตรีเพื่อการอนุรักษ์ และการเสวนาในหัวข้อ “การบูรณาการความร่วมมือการป้องกันการค้าสัตว์ป่าผิดกฎหมายระหว่างประเทศ”
รัฐบาลไทย-ข่าวทำเนียบรัฐบาล-โฆษกรัฐบาลย้ำแก้หนี้นอกระบบคืบหน้าเป็นรูปธรรม 22 วันไกล่เกลี่ยสำเร็จแล้ว 233 ราย มูลหนี้ลดลง 97 ล้านบาท เชิญชวนประชาชนที่เป็นหนี้นอกระบบ ตัดสินใจเข้าสู่กระบวนการแก้หนี้
วันเสาร์ที่ 23 ธันวาคม 2566
23/12/2566
โฆษกรัฐบาลย้ําแก้หนี้นอกระบบคืบหน้าเป็นรูปธรรม 22 วันไกล่เกลี่ยสําเร็จแล้ว 233 ราย มูลหนี้ลดลง 97 ล้านบาท เชิญชวนประชาชนที่เป็นหนี้นอกระบบ ตัดสินใจเข้าสู่กระบวนการแก้หนี้
โฆษกรัฐบาลย้ําแก้หนี้นอกระบบคืบหน้าเป็นรูปธรรม 22 วันไกล่เกลี่ยสําเร็จแล้ว 233 ราย มูลหนี้ลดลง 97 ล้านบาท เชิญชวนประชาชนที่เป็นหนี้นอกระบบ ตัดสินใจเข้าสู่กระบวนการแก้หนี้ ยืนยันภาครัฐเตรียมพร้อมช่วยอย่างเต็มที่
วันที่ 23 ธันวาคม 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี ย้ําความคืบหน้าการแก้หนี้นอกระบบ โดยล่าสุดกระทรวงมหาดไทยเปิดเผยการลงทะเบียนแก้ไขปัญหาหนี้นอกระบบ ณ วันที่ 22 ธันวาคม 2566 มีมูลหนี้รวม 6,697.642 ล้านบาท ประชาชนลงทะเบียนแล้ว 106,863 ราย แบ่งเป็นการลงทะเบียนผ่านระบบออนไลน์ 93,208 ราย และการลงทะเบียนที่ศูนย์อํานวยการแก้ไขหนี้นอกระบบ 13,655 ราย รวมจํานวนเจ้าหนี้ 77,525 ราย จังหวัดที่มีผู้ลงทะเบียนมากที่สุด คือ กรุงเทพมหานคร 6,734 ราย เจ้าหนี้ 5,749 ราย มูลหนี้ 566.522 ล้านบาท จังหวัดที่มีผู้ลงทะเบียนน้อยที่สุดคือแม่ฮ่องสอน มีผู้ลงทะเบียน 151 ราย เจ้าหนี้ 117 ราย มูลหนี้ 6.621 ล้านบาท
สําหรับข้อมูลการไกล่เกลี่ยหนี้นอกระบบทั่วประเทศ พบว่ามีลูกหนี้เข้าสู่กระบวนการไกล่เกลี่ยแล้ว 1,445 ราย ไกลเกลี่ยสําเร็จ 233 ราย มูลหนี้ของลูกหนี้ก่อนไกล่เกลี่ย 144.119 ล้านบาท หลังการไกล่เกลี่ย 46.561 ล้านบาท มูลหนี้ลดลง 97.557 ล้านบาท ซึ่งมีจังหวัดที่สามารถนําลูกหนี้เข้าสู่กระบวนการไกล่เกลี่ยได้มากที่สุดคือจังหวัดนครสวรรค์ โดยมีลูกหนี้ที่เข้าสู่กระบวนการไกล่เกลี่ย 179 ราย ไกล่เกลี่ยสําเร็จ 8 ราย มูลหนี้ของลูกหนี้ก่อนไกล่เกลี่ย 15.218 ล้านบาท หลังการไกล่เกลี่ย 7.65 แสนบาท ทําให้มูลหนี้ของประชาชนในจังหวัดลดลงมากถึง 14.453 ล้านบาท
“นี่คือความคืบหน้าที่เป็นรูปธรรมมากที่สุดของการแก้หนี้นอกระบบ ขอเชิญชวนพี่น้องประชาชนที่เป็นหนี้นอกระบบอยู่ แล้วยังลังเลใจว่าจะเข้ามาแจ้งดีไหม ขอท่านได้โปรดตัดสินใจเข้ามาสู่กระบวนการที่ภาครัฐเตรียมพร้อมจะช่วยท่านอย่างเต็มที่อยู่ในขณะนี้ การแก้หนี้นอกระบบ หากได้รับความร่วมจากทุกฝ่าย จะสามารถดึงเม็ดเงินที่หลุดออกไปจากมือประชาชนไหลเข้าไปอยู่ในมือนายทุนปีละไม่ต่ํากว่า 100,000 ล้านบาท เม็ดเงินมหาศาลจํานวนนี้ สมควรจะถูกบริหารจัดการให้กลับคืนสู่มือพี่น้องประชาชนเพื่อการจับจ่ายใช้สอย ซึ่งจะช่วยส่งผลให้เศรษฐกิจภายในของประเทศกลับมาฟื้นตัวได้อย่างมีพลังอีกครั้งครับ” นายสัตวแพทย์ชัย กล่าว
โฆษกประจําสํานักนายกรัฐมนตรีกล่าวอีกว่า การกระตุ้นเศรษฐกิจของรัฐบาลนี้ ไม่ได้จ้องแต่จะกู้เงินมาแจกอย่างที่คนมองโลกในแง่ลบพยายามที่จะหาช่องโจมตีทุกรูปแบบ แต่เรามีนวัตกรรมในการคิดค้นนโยบายและโครงการที่จะต้องใช้งบประมาณน้อยมากหรือแทบไม่ต้องใช้เลยเพื่อเติมเงินใหม่กลับเข้าสู่ระบบเศรษฐกิจของไทย ที่กําลังตกอยู่ในสภาพเสมือนร่างกายที่มีเลือดหล่อเลี้ยงในระบบเหลืออยู่น้อยมาก ๆ จนกําลังจะก่อให้เกิดวิกฤตร้ายแรงได้ วิธีแก้วิกฤตให้ดีที่สุดคือการลงมือดักหน้าก่อนที่วิกฤตนั้นจะเกิดขึ้นแล้ว
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่ติดตามความก้าวหน้าโครงการอุโมงค์ผันน้ำแม่งัด  เร่งรัดดำเนินการให้แล้วเสร็จภายใน 3 ปี
วันเสาร์ที่ 23 ธันวาคม 2566
รมว.ธรรมนัส ลงพื้นที่ติดตามความก้าวหน้าโครงการอุโมงค์ผันน้ําแม่งัด  เร่งรัดดําเนินการให้แล้วเสร็จภายใน 3 ปี
รมว.ธรรมนัส ลงพื้นที่ติดตามความก้าวหน้าโครงการอุโมงค์ผันน้ําแม่งัด เร่งรัดดําเนินการให้แล้วเสร็จภายใน 3 ปี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามความก้าวหน้าโครงการอุโมงค์ผันน้ําแม่งัด เพื่อติดตามการบริหารจัดการน้ําด้านการเกษตรและการอุปโภคบริโภค ณ โครงการส่งน้ําและบํารุงรักษาเขื่อนแม่กวงอุดมธารา ต.ลวงเหนือ อ.ดอยสะเก็ด จ.เชียงใหม่ ซึ่งกรมชลประทานได้เริ่มดําเนินโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่ ในปี พ.ศ. 2555 เพื่อเพิ่มศักยภาพในการบริหารจัดการปริมาณน้ําในพื้นที่จังหวัดเชียงใหม่และจังหวัดลําพูนให้เพียงพอต่อความต้องการและมีประสิทธิภาพมากขึ้น นับเป็นหนึ่งในโครงการสําคัญของรัฐบาลที่มุ่งแก้ไขปัญหาและบรรเทาความเดือดร้อนให้กับเกษตรกรและประชาชนในพื้นที่ รวมทั้งบริเวณใกล้เคียง ให้มีน้ําอุปโภคบริโภคในฤดูแล้ง พร้อมกับแก้ไขปัญหาน้ําหลากในช่วงฤดูฝน ซึ่งเป็นการช่วยเหลือประชาชนให้มีคุณภาพชีวิตที่ดียิ่งขึ้นอย่างยั่งยืนตามยุทธศาสตร์ชาติ
อย่างไรก็ตาม รัฐมนตรีว่าการกระทรวงเกษตรและสหกรณ์ได้เร่งรัดให้ดําเนินการก่อสร้างอุโมงค์ผันน้ําดังกล่าว ที่ล่าช้าในการก่อสร้างมาเป็นระยะเวลานาน หากบริษัทใดไม่สามารถดําเนินการตามสัญญาได้ ให้ยกเลิกสัญญา และต้องเร่งดําเนินการให้แล้วเสร็จภายใน 3 ปี
ทั้งนี้ ลุ่มน้ําในพื้นที่จังหวัดเชียงใหม่ มีพื้นที่ชลประทาน 406,950 ไร่ มีแผนการเพาะปลูกฤดูแล้ง ปี 2566/67 จํานวน 224,018 ไร่ คิดเป็น 55% ของพื้นที่ชลประทาน ปริมาณน้ําต้นทุน 632.337 ล้าน ลบ.ม. โดยมีความต้องการใช้น้ํา 407.20 ล้าน ลบ.ม. ทั้งอุปโภคบริโภค รักษาระบบนิเวศและอื่น ๆ เกษตรกรรม และอุตสาหกรรม รวมถึงมีการสํารองน้ําฤดูฝน 32.63 ล้าน ลบ.ม.
รัฐบาลไทย-ข่าวทำเนียบรัฐบาล-ก.อุตฯ ร่วมประกาศเจตนารมณ์ในการต่อต้านการทุจริต ในวันต่อต้านคอร์รัปชันสากล (ประเทศไทย)
วันศุกร์ที่ 15 ธันวาคม 2566
15/12/2566
ก.อุตฯ ร่วมประกาศเจตนารมณ์ในการต่อต้านการทุจริต ในวันต่อต้านคอร์รัปชันสากล (ประเทศไทย)
ก.อุตฯ ร่วมประกาศเจตนารมณ์ในการต่อต้านการทุจริต ในวันต่อต้านคอร์รัปชันสากล (ประเทศไทย)
วันที่ 8 ธันวาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม ในฐานะหัวหน้าศูนย์ปฏิบัติการต่อต้านการทุจริต กระทรวงอุตสาหกรรม (ศปท.อก.) มอบหมายให้ นางสาวทัศนีย์ สามิภักดิ์ ผู้อํานวยการศูนย์ปฏิบัติการต่อต้านการทุจริต กระทรวงอุตสาหกรรม (ผอ.ศปท.อก.) นายทินวัฒน์ แก้วสวี ผู้เชี่ยวชาญด้านนโยบายและยุทธศาสตร์ พร้อมด้วยข้าราชการและพนักงานกระทรวงอุตสาหกรรม เข้าร่วมพิธีประกาศเจตนารมณ์ในการต่อต้านการทุจริต ในวันต่อต้านคอร์รัปชันสากล (ประเทศไทย) โดยปีนี้จัดขึ้นภายใต้แนวคิด BREAK THE CORRUPTION “ไม่ทํา ไม่ทน ไม่เฉย รวมไทยต้านโกง” ณ ฮอลล์ 4 อาคารศูนย์การประชุมอิมแพ็ค ฟอรั่ม เมืองทองธานี
ทั้งนี้ งานดังกล่าวเป็นความร่วมมือระหว่างรัฐบาล สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) องค์กรต่อต้านคอร์รัปชัน (ประเทศไทย) และภาคีทุกภาคส่วน ที่ได้ร่วมกันแสดงเจตนารมณ์มุ่งมั่นในการแก้ไขปัญหาการทุจริตอย่างต่อเนื่องและปลุกกระแสสังคมที่ไม่ทนต่อการทุจริต และยกระดับค่าดัชนีการรับรู้การทุจริต (CPI) ของประเทศไทย
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงการต่างประเทศพบหารือทวิภาคีกับรัฐมนตรีว่าการกระทรวงการลงทุนราชอาณาจักรซาอุดีอาระเบีย
วันศุกร์ที่ 15 ธันวาคม 2566
รองนายกรัฐมนตรีและรัฐมนตรีว่าการกระทรวงการต่างประเทศพบหารือทวิภาคีกับรัฐมนตรีว่าการกระทรวงการลงทุนราชอาณาจักรซาอุดีอาระเบีย
รองนายกรัฐมนตรีและรัฐมนตรีว่าการกระทรวงการต่างประเทศพบหารือทวิภาคีกับรัฐมนตรีว่าการกระทรวงการลงทุนราชอาณาจักรซาอุดีอาระเบีย
เมื่อวันที่ 13 ธันวาคม 2566 นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ พบหารือทวิภาคีกับนายคอลิด บิน อับดุลอะซีซ อัลฟาลิห์ รัฐมนตรีว่าการกระทรวงการลงทุนซาอุดีอาระเบีย ที่อาคารของกระทรวงการลงทุนซาอุดีฯ บริเวณ Oud Square ในโอกาสที่รองนายกรัฐมนตรีฯ เดินทางมาเป็นประธานเปิดงาน Thailand Mega Fair 2023 ณ กรุงริยาด
รองนายกรัฐมนตรีฯ ใช้โอกาสการพบหารือในครั้งนี้ติดตามและผลักดันผลการเยือนซาอุดีฯ ของนายกรัฐมนตรีเมื่อเดือนตุลาคม 2566 ซึ่งครอบคลุมหลากหลายสาขา โดยเฉพาะอย่างการส่งเสริมการลงทุนระหว่างไทย-ซาอุดีฯ การเปิดสํานักงาน BOI ในกรุงริยาด การผลักดันความร่วมมือและการลงทุนด้านพลังงานโดยเฉพาะ Green Hydrogen ซึ่งฝ่ายซาอุดีฯ เล็งเห็นถึงศักยภาพของไทยที่จะเป็นศูนย์กลางอุตสาหกรรมสีเขียว รวมถึงความตั้งใจของฝ่ายไทยที่จะจัดทําความตกลงเขตการค้าเสรีระหว่างไทยกับ GCC โดยทั้งสองฝ่ายแสดงความมุ่งมั่นที่จะผลักดันการลงนามความตกลงคุ้มครองการลงทุนระหว่างกัน ซึ่งมีจํานวนเพิ่มสูงขึ้นอย่างต่อเนื่อง
ในโอกาสนี้ รองนายกรัฐมนตรีฯ แสดงความพร้อมของฝ่ายไทยที่จะเป็นเจ้าภาพจัดการประชุมสภาความร่วมมือซาอุดี – ไทย (Saudi – Thai Coordination Council: STCC) ครั้งที่ 1 ในเดือนมกราคม 2567 โดยมีรัฐมนตรีว่าการกระทรวงการต่างประเทศของทั้งสองฝ่ายเป็นประธานร่วม และมีกระทรวงการลงทุนซาอุดีฯ เข้าร่วมในฐานะประธานร่วมของคณะกรรมการด้านการลงทุนภายใต้ STCC โดย STCC จะเป็นกลไกหลักในการขับเคลื่อนความร่วมมือระหว่างกันในระยะต่อไป
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงการต่างประเทศพบหารือทวิภาคีกับรัฐมนตรีว่าการกระทรวงพาณิชย์ราชอาณาจักรซาอุดีอาระเบีย
วันศุกร์ที่ 15 ธันวาคม 2566
รองนายกรัฐมนตรีและรัฐมนตรีว่าการกระทรวงการต่างประเทศพบหารือทวิภาคีกับรัฐมนตรีว่าการกระทรวงพาณิชย์ราชอาณาจักรซาอุดีอาระเบีย
รองนายกรัฐมนตรีและรัฐมนตรีว่าการกระทรวงการต่างประเทศพบหารือทวิภาคีกับรัฐมนตรีว่าการกระทรวงพาณิชย์ราชอาณาจักรซาอุดีอาระเบีย
เมื่อวันที่ 13 ธันวาคม 2566 นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ พบหารือทวิภาคีกับ ดร. มาจิด บิน อับดุลเลาะห์ อัลก็อซซอบี รัฐมนตรีว่าการกระทรวงพาณิชย์ซาอุดีอาระเบีย ณ National Competitiveness Center โดยรองนายกรัฐมนตรีฯ ยินดีต่อการเดินทางเยือนซาอุดีฯ อย่างเป็นทางการในฐานะแขกของกระทรวงพาณิชย์และสํานักงานการค้าต่างประเทศซาอุดีฯ อีกทั้งได้ขอบคุณฝ่ายซาอุดีฯ ที่ร่วมเป็นผู้สนับสนุนการจัดงาน Thailand Mega Fair 2023 ซึ่งเป็นงานแสดงสินค้าและบริการของไทยขนาดใหญ่ที่สุดในซาอุดีฯ โดยมีบริษัทของไทยกว่า 120 บริษัท เข้าร่วมเพื่อแสดงศักยภาพทางธุรกิจอย่างรอบด้าน
รองนายกรัฐมนตรีฯ ใช้โอกาสการพบหารือในครั้งนี้ติดตามและผลักดันผลการเยือนซาอุดีฯ ของนายกรัฐมนตรีเมื่อเดือนตุลาคม 2566 ในโอกาสการเข้าร่วมการประชุมผู้นําอาเซียน – คณะมนตรีความร่วมมือรัฐอ่าวอาหรับ (Gulf Cooperation Council: GCC) ในประเด็นสินค้าปศุสัตว์ ประมง และการเกษตร รวมไปถึงความเป็นไปได้ในการจัดทําความตกลงเขตการค้าเสรีไทยกับ Gulf Cooperation Council (GCC) นอกจากนี้ ทั้งสองฝ่ายยินดีกับการเติบโตอย่างรวดเร็วของมูลค่าการค้าที่เพิ่มสูงขึ้นอีกกว่า 1 พันล้านดอลลาร์สหรัฐในปีนี้ โดยคาดว่ามูลค่าการค้าจะอยู่ที่ประมาณ 1 หมื่นล้านดอลลาร์สหรัฐ โดยไทยและซาอุดีฯ พร้อมที่จะร่วมมือกันเพื่อขับเคลื่อนให้การค้าสองฝ่ายมีความสมดุล โดยเร่งรัดกระบวนการขึ้นทะเบียน และการตรวจประเมินที่เกี่ยวข้องกับการส่งออกสินค้าไทยไปยังซาอุดีฯ นอกจากนี้ ฝ่ายซาอุดีฯ ประสงค์จะเห็นการสร้างสัมพันธ์ระหว่างประชาชนกับประชาชนของทั้งสองประเทศ ผ่านการเรียนรู้และสื่อสารประชาสัมพันธ์ด้านการท่องเที่ยวและวัฒนธรรม รวมทั้งสินค้าหัตถกรรมไทยเพิ่มมากขึ้นอีกด้วย
ในโอกาสนี้ รองนายกรัฐมนตรีฯ แสดงความพร้อมของฝ่ายไทยที่จะเป็นเจ้าภาพจัดการประชุมสภาความร่วมมือซาอุดี – ไทย (Saudi – Thai Coordination Council: STCC) ครั้งที่ 1 ในเดือนมกราคม 2567 โดยมีรัฐมนตรีว่าการกระทรวงการต่างประเทศของทั้งสองฝ่ายเป็นประธานร่วม และมีสํานักงานการค้าต่างประเทศซาอุดีฯ เข้าร่วมในฐานะประธานร่วมของคณะกรรมการด้านเศรษฐกิจและการค้าภายใต้ STCC ทั้งนี้ STCC จะเป็นกลไกหลักในการขับเคลื่อนความร่วมมือระหว่างกันในระยะต่อไป
รัฐบาลไทย-ข่าวทำเนียบรัฐบาล-​รัฐบาลเชิญชวนเที่ยวงาน OTOP City 2023  ระหว่าง 16 - 24 ธันวาคม 2566 ณ ศูนย์แสดงสินค้าและการประชุมอิมแพ็ค เมืองทองธานี ร่วม ชม ชิม ช้อป สินค้าจากผู้ประกอบการกว่า 2,000 ราย
วันศุกร์ที่ 15 ธันวาคม 2566
15/12/2566
​รัฐบาลเชิญชวนเที่ยวงาน OTOP City 2023  ระหว่าง 16 - 24 ธันวาคม 2566 ณ ศูนย์แสดงสินค้าและการประชุมอิมแพ็ค เมืองทองธานี ร่วม ชม ชิม ช้อป สินค้าจากผู้ประกอบการกว่า 2,000 ราย
​รัฐบาลเชิญชวนเที่ยวงาน OTOP City 2023  ระหว่าง 16 - 24 ธันวาคม 2566 ณ ศูนย์แสดงสินค้าและการประชุมอิมแพ็ค เมืองทองธานี ร่วม ชม ชิม ช้อป สินค้าจากผู้ประกอบการกว่า 2,000 ราย เริ่มพรุ่งนี้วันแรก
วันนี้ (15 ธ.ค. 66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกรมการพัฒนาชุมชนกระทรวงมหาดไทย เชิญชวนประชาชนร่วมงาน OTOP City 2023 ภายใต้ธีมงาน “ช้อปสนุก...ส่งสุขท้ายปี สินค้าดีจากภูมิปัญญาไทย” ระหว่างวันที่ 16-24 ธ.ค.นี้ ณ ศูนย์แสดงสินค้าและการประชุมอิมแพ็ค เมืองทองธานี
นายคารม กล่าวว่า ผู้เข้าร่วมงานจะได้สัมผัสเอกลักษณ์ภูมิปัญญาที่แสดงความเป็นท้องถิ่นไทยในแต่ละภูมิภาค ผสม ผสานกับสีสันส่งท้ายปีที่สร้างความคึกคัก เต็มไปด้วยความสนุกสนานของกิจกรรม และของรางวัลมากมายภายในงานมีกิจกรรมที่มีความหลากหลาย ประกอบด้วย 1.โซนนิทรรศการเฉลิมพระเกียรติ พระบาทสมเด็จ พระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว 2.โซน OTOP Trader จังหวัด และ OTOP Trader ประเทศไทย จัดสรรพื้นที่ในรูปแบบ Open Area เพื่อจัดแสดงผลงานและจัดหาช่องทางทางการตลาดให้แก่สินค้า OTOP ทั้งภายในประเทศและระหว่างประเทศ โดยบริษัทโอทอป อินเตอร์เทรดดิ้ง (ประเทศไทย) จํากัด 3.โซน Health &SPA สร้างสรรค์พักผ่อนหย่อนใจไปกับบรรยากาศที่ผ่อนคลายสไตล์สปาไทย มีทั้งการนวดเพื่อสุขภาพ นวดเพื่อผ่อนคลาย และการนวดเพื่อความงาม มีการจําหน่ายผลิตภัณฑ์จากสมุนไพรคุณภาพดี 4.โซนมูลนิธิอาสาเพื่อนพึ่ง (ภาฯ) ยามยาก สภากาชาดไทย 5.โซนมูลนิธิศิลปาชีพ “สืบสาน สร้างสรรค์ ส่งเสริม งานศิลปหัตถกรรมไทยทุกมิติ ให้ก้าวไกลอย่างยั่งยืน” 6.โซนประชารัฐจังหวัด 7.โซนแสดงและจําหน่ายผลิตภัณฑ์ OTOP 3-5 ดาว ที่ผ่านการคัดสรรสุดยอดหนึ่งตําบล หนึ่งผลิตภัณฑ์ไทย ประจําปี พ.ศ.2565 กว่า 2,000 บูธ 8.โซนโอทอปชวนชิมมากกว่า 160 ร้านค้าทั่วประเทศ
“ขอเชิญชวนพี่น้องประชาชนร่วมสนับสนุนสินค้าจากผู้ผลิต ผู้ประกอบการ OTOP ชม ชิม ช้อป และร่วมภาคภูมิใจไปกับสุดยอดสินค้า OTOP ทั่วไทย ที่สุดแห่งภูมิปัญญา ตั้งแต่ระหว่างวันที่ 16 - 24 ธันวาคม 2566 ณ อาคารชาเลนเจอร์ 1-3 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี เพื่อเป็นส่วนหนึ่งในการช่วยสร้างโอกาส สร้างอาชีพและสร้างรายได้ให้กับผู้ผลิต ผู้ประกอบการ OTOP ช่วยให้เศรษฐกิจของประเทศไทย มั่นคง มั่งคั่ง และยั่งยืน” นายคารม ย้ํา
รัฐบาลไทย-ข่าวทำเนียบรัฐบาล-มท.1 "อนุทิน" เดินเยี่ยมชมงานกาชาด 100 ปี ณ สวนลุมพินี พบปะให้กำลังใจเจ้าหน้าที่ร้านกาชาดในสังกัดกระทรวงมหาดไทย ร่วมร้องเพลงกับนักเรียนโรงเรียนสังกัด อปท. พร้อมเชิญชวนร่วมงานกาชาด
วันพฤหัสบดีที่ 14 ธันวาคม 2566
14/12/2566
มท.1 "อนุทิน" เดินเยี่ยมชมงานกาชาด 100 ปี ณ สวนลุมพินี พบปะให้กําลังใจเจ้าหน้าที่ร้านกาชาดในสังกัดกระทรวงมหาดไทย ร่วมร้องเพลงกับนักเรียนโรงเรียนสังกัด อปท. พร้อมเชิญชวนร่วมงานกาชาด
มท.1 "อนุทิน" เดินเยี่ยมชมงานกาชาด 100 ปี ณ สวนลุมพินี พบปะให้กําลังใจเจ้าหน้าที่ร้านกาชาดในสังกัดกระทรวงมหาดไทย ร่วมร้องเพลงกับนักเรียนโรงเรียนสังกัด อปท. พร้อมเชิญชวนร่วมงานกาชาด 4 วันสุดท้าย ถึงวันที่ 18 ธ.ค. 66 นี้
วันนี้ (14 ธ.ค. 66) เวลา 17.00 น. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย (มท.1) เยี่ยมชมร้านกาชาดหน่วยงานในสังกัดกระทรวงมหาดไทย โดยนางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทย ร่วมเยี่ยมชม โดยมี นายพรพจน์ เพ็ญพาส รองปลัดกระทรวงมหาดไทย นายชยาวุธ จันทร อธิบดีกรมที่ดิน นายสมศักดิ์ เจริญไพฑูรย์รองอธิบดีกรมการปกครอง นายชูชีพ พงษ์ไชย รองอธิบดีกรมการพัฒนาชุมชน นายสุรพล เจริญภูมิ รองอธิบดีกรมส่งเสริมการปกครองท้องถิ่น นายเธียรชัย ชูกิตติวิบูลย์ รองอธิบดีกรมป้องกันและบรรเทาสาธารณภัย และคณะผู้บริหารกรม หน่วยงานรัฐวิสาหกิจ ข้าราชการ พนักงาน เจ้าหน้าที่ และนักเรียนโรงเรียนในสังกัดกรมส่งเสริมการปกครองท้องถิ่น ร่วมให้การต้อนรับ
โอกาสนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นําคณะผู้บริหารกระทรวงมหาดไทยและคณะทํางาน เดินเยี่ยมชมร้านกาชาดของกระทรวงมหาดไทย เริ่มตั้งแต่ "ร้านกาชาดมหาดไทย" โดยรับชมนิทรรศการ "อุโมงค์แห่งกาลเวลา" รับฟังการนําเสนอประวัติความเป็นมาของงานกาชาดและสภากาชาดไทยจากวิทยากร ร้านค้าผลิตภัณฑ์ชุมชน ร้านนวดไทย ก่อนที่จะร่วมสนุกกิจกรรม "สอยผีเสื้อแห่งความภักดี" ได้รับรางวัลเป็นข้าวสาร 2 กิโลกรัม จากนั้นเยี่ยมชมร้านกาชาด "กรมการปกครอง" ตรวจเยี่ยมจุดให้บริการประชาชน อาทิ จุดบริการทําบัตรประจําตัวประชาชน บริการจดทะเบียนสมรส และไปต่อที่ "กรมโยธาธิการและผังเมือง" พร้อมมอบรางวัลให้กับผู้โชคดีที่ร่วมสนุกลุ้นรับรางวัล จากนั้น "กรมที่ดิน" ร่วมตรวจเยี่ยมคลินิกที่ดิน เปิดให้คําปรึกษาและคลายทุกข์เรื่องที่ดิน "กรมป้องกันและบรรเทาสาธารณภัย" ชมการสาธิตการดับเพลิงผ่านระบบเสมือนจริง VR และการป้องกันภัยพิบัติ "กรมส่งเสริมการปกครองท้องถิ่น" ร่วมขับร้องเพลงกับวงดนตรีนักเรียนโรงเรียนในสังกัดองค์กรปกครองส่วนท้องถิ่น "กรมการพัฒนาชุมชน" ร่วมชมช็อปจับจ่ายใช้สอยสินค้า OTOP ตลอดจน ร่วมบันทึกภาพบริเวณซุ้มสุขสว่างทั่วทิศ และจับลูกปิงปองลุ้นของรางวัล "การไฟฟ้านครหลวง" พร้อมทั้งเยี่ยมชมนิทรรศการ "การไฟฟ้าส่วนภูมิภาค"
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวเพิ่มเติมว่า ขอเชิญชวนพี่น้องประชาชนร่วมเที่ยวชมงานกาชาด ประจําปี 2566 ซึ่งจะมีถึงวันที่ 18 ธันวาคม 2566 ณ สวนลุมพินี ร่วมสําราญใจในวันวาน เที่ยวสนุกสุขใจ ได้กุศล และสามารถท่องโลกงานวันกาชาดออนไลน์ได้ตลอด 24 ชั่วโมง ที่ WWW.งานกาชาด.COM อีก 1 ช่องทาง
รัฐบาลไทย-ข่าวทำเนียบรัฐบาล-นายสุทิน คลังแสง รมว.กห. ตรวจเยี่ยมการฝึกองค์บุคคลและยุทธวิธีของกองทัพเรือ เพื่อชมการทดสอบความพร้อมของยุทโธปกรณ์ รวมถึงการสร้างองค์ความรู้แก่กำลังพลของกองทัพเรือ
วันศุกร์ที่ 15 ธันวาคม 2566
นายสุทิน คลังแสง รมว.กห. ตรวจเยี่ยมการฝึกองค์บุคคลและยุทธวิธีของกองทัพเรือ เพื่อชมการทดสอบความพร้อมของยุทโธปกรณ์ รวมถึงการสร้างองค์ความรู้แก่กําลังพลของกองทัพเรือ
ในวันนี้ (15 ธันวาคม 2566) นายสุทิน คลังแสง รัฐมนตรีว่าการกระทรวงกลาโหม พร้อมดัวย พลเอก สนิธชนก สังขจันทร์ ปลัดกระทรวงกลาโหม และคณะ ได้ตรวจเยี่ยมการฝึกองค์บุคคลและยุทธวิธีของกองเรือยุทธการ ร่วมกับหน่วยบัญชาการนาวิกโยธิน และหน่วยบัญชาการต่อสู้อากาศยาน
และรักษาฝั่งในพื้นที่อ่าวสัตหีบจังหวัดชลบุรี โดยมี พลเรือเอก อะดุง พันธุ์เอี่ยม ผู้บัญชาการทหารเรือ ให้การต้อนรับ
โดยเริ่มต้นออกเดินทางจากท่าอากาศยานทหาร 2 กองบิน 1 ไปยังสนามบินอู่ตะเภา ในการนี้ รัฐมนตรีว่าการกระทรวงกลาโหมได้ตรวจแถวทหารกองเกียรติยศ จากนั้นขึ้นเฮลิคอปเตอร์ต่อไปยังบนเรือหลวงภูมิพลอดุลยเดช โดยมีการปฏิบัติต่างๆ ที่สําคัญ อาทิ 1) เรือหลวงนเรศวร ยิงสลุต จํานวน 19 นัด เพื่อแสดงความเคารพให้การต้อนรับ 2) รับชมการปฏิบัติงานภายในห้องศูนย์ยุทธการ (Combat Information Center: CIC) และ 3) ชมการสาธิตการรับ-ส่งสิ่งของในทะเล (RAS/FAS) และการเติมเชื้อเพลิงบนเครื่องบินด้วยเฮลิคอปเตอร์ (HIFR) ก่อนออกเดินทางต่อไปยังเรือหลวงอ่างทอง เพื่อรับฟังการบรรยายสรุปสถานการณ์การฝึก พร้อมทั้งชมการปฏิบัติงานในการเตรียมการปฏิบัติการยุทธสะเทินน้ําสะเทินบก รวมถึงเยี่ยมชมยุทโธปกรณ์ ตลอดจนการปล่อยยานรบสะเทินน้ําสะเทินบก ออกจากดาดฟ้ายานยนต์ของเรือหลวงอ่างทอง
จากนั้นในเวลา 13:00 น. รัฐมนตรีว่าการกระทรวงกลาโหม และคณะ ได้เดินทางโดยเฮลิคอปเตอร์ ถึงสนามฝึกกองทัพเรือ หมายเลข 15 (หาดยาว) อําเภอสัตหีบ จังหวัดชลบุรี เพื่อรับชมการสาธิตการฝึกปฏิบัติการยุทธสะเทินน้ําสะเทินขก โดยมีหมวดเรือเฉพาะกิจปฏิบัติการยุทธสะเทินน้ําสะเทินบก และส่วนสนับสนุนต่างๆ ประกอบด้วย 1) หมวดเรือเฉพาะกิจโจมตีและคุ้มกัน (เรือหลวงรัตนโกสินทร์ เรือหลวงหัวหิน เรือหลวงกันตัง) หมู่เรือลําเลียง (เรือหลวงอ่างทอง เรือหลวงสุรินทร์ เรือหลวงมันใน เรือหลวงทองแก้ว) 2) หน่วยกําลังส่วนล่วงหน้า (ชุดปฏิบัติการพิเศษ เรือปฏิบัติการความเร็วสูง และเรือยาง) 3) กําลังรบยกพลขึ้นบก (ยานรบสะเทินน้ําสะเทินบกแบบ AAV จํานวน 8 คัน และแบบ VN-16 จํานวน 3 คัน ยานเกราะล้อยางแบบ BTR จํานวน 2 คัน) และ 4) อากาศยานจากกองการบินทหารเรืออีกจํานวนหนึ่ง ทั้งนี้ การฝึกฯ ดังกล่าว เป็นไปด้วยความเรียบร้อย มีความปลอดภัยทั้งองค์บุคคลและยุทโธปกรณ์
ขอบคุณภาพจาก กองทัพเรือ
รัฐบาลไทย-ข่าวทำเนียบรัฐบาล-รัฐมนตรีเกษตรฯ ลงพื้นที่เขตหนองจอก มุ่งแก้ปัญหา 'จน เจ็บ เจ๊ง' ให้พี่น้องเกษตรกร พร้อมเตรียมประกาศรับรอง 8 สายพันธุ์ข้าว ที่สามารถปลูกได้ทั้งปี มีอายุการเก็บเกี่ยวไม่เกิน 95 วัน
วันศุกร์ที่ 15 ธันวาคม 2566
รัฐมนตรีเกษตรฯ ลงพื้นที่เขตหนองจอก มุ่งแก้ปัญหา 'จน เจ็บ เจ๊ง' ให้พี่น้องเกษตรกร พร้อมเตรียมประกาศรับรอง 8 สายพันธุ์ข้าว ที่สามารถปลูกได้ทั้งปี มีอายุการเก็บเกี่ยวไม่เกิน 95 วัน
รัฐมนตรีเกษตรฯ ลงพื้นที่เขตหนองจอก มุ่งแก้ปัญหา 'จน เจ็บ เจ๊ง' ให้พี่น้องเกษตรกร พร้อมเตรียมประกาศรับรอง 8 สายพันธุ์ข้าว ที่สามารถปลูกได้ทั้งปี มีอายุการเก็บเกี่ยวไม่เกิน 95 วัน และเป็นพันธุ์ที่ตลาดต้องการ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่พบปะและรับฟังปัญหาจากเกษตรกร สมาคมชาวนาและเกษตรกรไทย และสภาเกษตรกรกรุงเทพมหานคร พร้อมหว่านข้าวในแปลงนา โดยใช้โดรนเป็นนวัตกรรมใหม่ และปลูกต้นไม้มงคล ณ โรงสีข้าวชุมชน หมู่ 6 ก้าวหน้า คลองสิบสอง เขตหนองจอก
รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรและสหกรณ์ โดยกรมการข้าว เตรียมประกาศรับรอง 8 สายพันธุ์ ในเดือนเมษายน ปี 2567 ครอบคลุมข้าวหลายชนิด เช่น ข้าวพื้นนุ่ม ข้าวหอม ข้าวบาเล่ ข้าวสาลี และข้าวญี่ปุ่น เป็นต้น ซึ่งทั้ง 8 สายพันธุ์ เป็นพันธุ์ที่สามารถปลูกได้ทั้งปี มีอายุการเก็บเกี่ยวไม่เกิน 95 วัน เป็นพันธุ์ที่ตลาดต้องการ ปัจจุบันอยู่ระหว่างให้ศูนย์เมล็ดพันธุ์ข้าวในเขตภาคกลางทั้งหมดจัดเตรียมเมล็ดพันธุ์สําหรับรองรับความต้องการ เพื่อให้ครอบคลุมพื้นที่นาปรังทั้งหมด ประมาณ 6 ล้านไร่ อีกทั้งยังต้องการให้รับรองข้าวเจ้าหอม มช 10-1 ซึ่งเป็นเมล็ดพันธุ์ข้าวจากมหาวิทยาลัยเชียงใหม่ โดยเป็นข้าวที่มีระยะเวลาการปลูกน้อย ผลผลิตเยอะ และมีความเป็นข้าวหอมมะลิถึง 92% มีกลิ่มหอม นุ่ม และรูปทรงสวยงาม ปัจจุบันสํานักงานสภาเกษตรกรจังหวัดราชบุรีอยู่ระหว่างการทดลองและปรับปรุงพันธุ์ เพื่อเตรียมเข้าสู่ขั้นตอนการรับของกรมการข้าวต่อไป
นอกจากนี้ ยังรับฟังและหาแนวทางแก้ไขปัญหาการบริหารจัดการน้ํา และราคาข้าว ที่กระทรวงเกษตรฯ จะต้องหามาตรการช่วยเหลือให้พี่น้องชาวนามีความเข้มแข็งและยั่งยืนต่อไป ทั้งนี้ เขตหนองจอกเป็นเขตที่มีขนาดใหญ่สุดใน กทม. สภาพพื้นที่ส่วนใหญ่เป็นท้องทุ่งและเกษตรกรรม มีลําคลองไหลผ่านหลายสาย มีเกษตรกรขึ้นทะเบียนผู้ปลูกข้าวนาปี ตามที่ตั้งแปลง ปี 2566/67 เขตหนองจอก จํานวน 2,047 ครัวเรือน พื้นที่ 49,485 ไร่
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนร่วมกิจกรรมของขวัญปีใหม่ 2567 ของกระทรวงวัฒนธรรม กิจกรรมทางศาสนาเสริมสร้างความเป็นสิริมงคล-ท่องเที่ยวทางวัฒนธรรมขับเคลื่อน Soft Power
วันศุกร์ที่ 15 ธันวาคม 2566
15/12/2566
รัฐบาลเชิญชวนประชาชนร่วมกิจกรรมของขวัญปีใหม่ 2567 ของกระทรวงวัฒนธรรม กิจกรรมทางศาสนาเสริมสร้างความเป็นสิริมงคล-ท่องเที่ยวทางวัฒนธรรมขับเคลื่อน Soft Power
รัฐบาลเชิญชวนประชาชนร่วมกิจกรรมของขวัญปีใหม่ 2567 ของกระทรวงวัฒนธรรม กิจกรรมทางศาสนาเสริมสร้างความเป็นสิริมงคล-ท่องเที่ยวทางวัฒนธรรมขับเคลื่อน Soft Power ไทย-ศิลปวัฒนธรรมสร้างความสุขให้ประชาชน
วันนี้ (15 ธ.ค. 66) นายชัย วัชรงค์ โฆษกประจําสํานักนายกรัฐมนตรี เผยว่า ในโอกาสเทศกาลปีใหม่ 2567 ที่กําลังจะมาถึงนี้ รัฐบาลโดยกระทรวงวัฒนธรรมได้มอบของขวัญปีใหม่ พ.ศ. 2567 เพื่อส่งความสุขให้แก่ประชาชน ประกอบด้วย 4 กิจกรรมหลัก ดังนี้
1. กิจกรรมทางศาสนา เพื่อเสริมสร้างความเป็นสิริมงคล ได้แก่
1) ชื่นชมโบราณสถานยามค่ําคืน กับกิจกรรม “อารามอร่าม 10 วัด และพิพิธภัณฑสถานแห่งชาติ” ระหว่างวันที่ 24 ธันวาคม 2566 - 2 มกราคม 2567
2) สวดมนต์ข้ามปี ระหว่างวันที่ 31 ธันวาคม 2566 – 1 มกราคม 2567 ณ วัดส่วนกลาง (วัดพระเชตุพนฯ วัดอรุณราชวราราม และวัดมหาธาตุยุวราชรังสฤษฏิ์) ส่วนภูมิภาค และวัดต่าง ๆ 76 จังหวัดทั่วประเทศ และวัดไทยในต่างประเทศ
2. กิจกรรมท่องเที่ยวทางวัฒนธรรม เพื่อขับเคลื่อน Soft Power ไทย ได้แก่
1) เปิดให้บริการเข้าชมอุทยานประวัติศาสตร์และพิพิธภัณฑสถานแห่งชาติ ทุกแห่งเป็นกรณีพิเศษโดยไม่เก็บค่าธรรมเนียมเข้าชม ระหว่างวันที่ 20 ธันวาคม 2566 - 5 มกราคม 2567
2) จัดมหกรรมศิลปะร่วมสมัยนานาชาติ Thailand Biennale, Chiang Rai 2023 ระหว่างวันที่ 9 ธันวาคม 2566 - 30 เมษายน 2567
3. กิจกรรมศิลปวัฒนธรรม เพื่อสร้างความสุขให้ประชาชน ได้แก่
1) กิจกรรมทางศิลปวัฒนธรรมโดยนักเรียนและนักศึกษาในสังกัดสถาบันบัณฑิตพัฒนศิลป์ เพื่อสร้างความสุขให้แก่ประชาชน ได้แก่ การนําเสนอผลงานนาฎศิลป์ สร้างสรรค์ ระดับชาติ สถาบันบัณฑิตพัฒนศิลป์ ครั้งที่ 7 ระหว่างวันที่ 15 - 16 ธันวาคม 2566 ณ คณะศิลปะนาฏดุริยางค์ สถาบันบัณฑิตพัฒนศิลป์
2) เปิดพื้นที่หอภาพยนตร์ให้ประชาชนเข้าชมภาพยนตร์ซึ่งจัดฉายต่อเนื่อง ตลอดทั้งเดือน ธันวาคม 2566
3) “Moral Touch คุณธรรม สัมผัสได้” เชิญชวนประชาชนร่วมกิจกรรม ส่งเสริมความสุขและความสนุกได้ความรู้ผ่านแอปพลิเคชัน Moral Touch
4. กิจกรรมส่งความสุขแบบไทยในวาระส่งท้ายปีเก่า ต้อนรับปีใหม่ โดยเชิญชวนประชาชนส่งความสุขออนไลน์ด้วยบัตรอวยพรอิเล็กทรอนิกส์ ระหว่างวันที่ 15 ธันวาคม 2566 – 1 มกราคม 2567
“รัฐบาลขอเชิญชวนประชาชนเข้าร่วมในกิจกรรมของขวัญปีใหม่ 2567 ที่จัดโดยกระทรวงวัฒนธรรม และนอกจากนี้กระทรวงอื่น ๆ ก็ได้เตรียมส่งความสุขให้กับประชาชนในเทศกาลปีใหม่ 2567 ผ่านกิจกรรมต่าง ๆ ที่กําลังทยอยออกมาอย่างต่อเนื่องด้วย” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-5 อาหารไทยสุดปัง ติดอันดับ 100 เมนูอาหารที่ดีที่สุดในโลกประจำปี 2023
วันศุกร์ที่ 15 ธันวาคม 2566
5 อาหารไทยสุดปัง ติดอันดับ 100 เมนูอาหารที่ดีที่สุดในโลกประจําปี 2023
.....
อาหารไทยสร้างชื่อชวนให้ลิ้มลองต่อเนื่อง เมื่อ TasteAtlas เว็บไซต์รวบรวมสูตรอาหารและรีวิวจากนักวิจารณ์อาหารทั่วโลก เปิดเผยการจัดอันดับ 100 เมนูอาหารที่ดีที่สุดในโลกประจําปี 2023 (100 Best Dishes in the World in 2023) ซึ่งเป็นการให้คะแนนเมนูอาหารจํานวน 10,927 รายการ โดยผู้ใช้งาน 395,205 คน
.
ผลปรากฏว่า มีเมนูอาหารไทยติดอันดับถึง 5 เมนู ได้แก่ ผัดกะเพรา (อันดับ 3) ข้าวซอย (อันดับ 6) ,แกงพะแนง (อันดับ 10) ,ต้มข่าไก่ (อันดับ 15) และแกงมัสมั่น (อันดับ 73)
.
สําหรับเมนู ‘ผัดกะเพรา’ (Phat Kaphrao) ของไทยได้รับคะแนนสูงสุดเป็นอันดับ 3 และเป็นเมนูยอดนิยมอันดับ 4 ที่ชาวต่างชาติสั่งในประเทศไทย โดยเว็บไซต์ TasteAtlas ระบุว่า ผัดกะเพราแบบดั้งเดิมประกอบด้วยเนื้อสับหรืออาหารทะเล ผัดกับใบกะเพราและส่วนผสมอื่น ๆ เช่น กระเทียมและพริก ปรุงรสด้วยซีอิ๊ว น้ําตาล น้ําปลา เสิร์ฟพร้อมข้าวสวย ไข่ดาว และมีน้ําปลาพริกเป็นเครื่องเคียง
.
นอกจากนี้ อาหารไทย ยังคว้าอันดับ 17 การจัดอันดับอาหารที่ดีที่สุดในโลกปี 2023 (100 best cuisines in the world in 2023) ของ TasteAtlas อีกด้วย
.
อ้างอิงจาก :https://www.tasteatlas.com/tasteatlas-awards-23-24
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ หารือ รมว. METI ญี่ปุ่น พร้อมขยายความร่วมมือทางเศรษฐกิจ และส่งเสริมการลงทุนในอุตสาหกรรมยานยนต์ EV พลังงานสะอาด
วันศุกร์ที่ 15 ธันวาคม 2566
นายกฯ หารือ รมว. METI ญี่ปุ่น พร้อมขยายความร่วมมือทางเศรษฐกิจ และส่งเสริมการลงทุนในอุตสาหกรรมยานยนต์ EV พลังงานสะอาด
.....
นายกรัฐมนตรี พบหารือนายไซโต เค็น รัฐมนตรีว่าการกระทรวงเศรษฐกิจ การค้า และอุตสาหกรรมญี่ปุ่น (METI) ระหว่างการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปีความสัมพันธ์อาเซียน-ญี่ปุ่น ณ โรงแรม Imperial Hotel Tokyo กรุงโตเกียว
.
ไทย จัดสัมมนา Investment Forum เพื่อนําเสนอนโยบายส่งเสริมการลงทุนในไทยให้ญี่ปุ่นได้รับทราบ พร้อมเชิญชวนให้เข้ามาร่วมมือในโครงการ Landbridge และร่วมลงทุนในอุตสาหกรรมเป้าหมายของไทย โดยเฉพาะอุตสาหกรรมยานยนต์ ซึ่งไทยได้ออกมาตรการใหม่เพื่อส่งเสริมการลงทุนเพิ่มศักยภาพผู้ประกอบการญี่ปุ่นในไทยให้แข่งขันได้ในระยะเปลี่ยนผ่าน
.
รัฐมนตรีว่าการกระทรวง METI ของญี่ปุ่น ชื่นชมนโยบายส่งเสริมการลงทุนของไทย พร้อมสนับสนุนความร่วมมือให้ใกล้ชิดยิ่งขึ้น และยินดีร่วมมือกันในกรอบ Asia Zero-Emission Community (AZEC) เพื่อเสริมสร้างความมั่นคงทางพลังงาน รวมถึงเสนอข้อริเริ่มในการจัดตั้งกลไก energy and industrial dialogue เพื่อร่วมกันพัฒนาแหล่งพลังงานสีเขียวกับไทย
.
อ่านเพิ่มเติม >>https://www.thaigov.go.th/news/contents/details/76144
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“นฤมล” นำทีมเดินหน้าแก้ไขปัญยางพารา สร้างเสถียรภาพราคายางพาราภายในประเทศ เพิ่มมูลค่าผลผลิต  กำหนดเป้าหมายดูดซับยางพารา 4 ล้านตัน หวังให้ชาวสวนยางได้ราคาสูงขึ้น
วันศุกร์ที่ 15 ธันวาคม 2566
15/12/2566
“นฤมล” นําทีมเดินหน้าแก้ไขปัญยางพารา สร้างเสถียรภาพราคายางพาราภายในประเทศ เพิ่มมูลค่าผลผลิต  กําหนดเป้าหมายดูดซับยางพารา 4 ล้านตัน หวังให้ชาวสวนยางได้ราคาสูงขึ้น
“นฤมล” นําทีมเดินหน้าแก้ไขปัญยางพารา สร้างเสถียรภาพราคายางพาราภายในประเทศ เพิ่มมูลค่าผลผลิต  กําหนดเป้าหมายดูดซับยางพารา 4 ล้านตัน หวังให้ชาวสวนยางได้ราคาสูงขึ้น
วันนี้ (15 ธันวาคม 2566) ณ ห้องประชุม 135 กระทรวงเกษตรและสหกรณ์ ถนนราชดําเนินนอก กรุงเทพฯศาสตราจารย์ นฤมล ภิญโญสินวัฒน์ ผู้แทนการค้าไทย เป็นประธานประชุมโครงการยางล้อ โดยมี นายเณริน จันทกร ที่ปรึกษารัฐมนตรีว่าการกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายณกรณ์ ตรรกวิรพัท ผู้ว่าการการยางแห่งประเทศไทย นายสุขทัศน์ ต่างวิริยกุล รองผู้ว่าการการยางแห่งประเทศไทย และผู้แทนหน่วยงานที่เกี่ยวข้องเข้าร่วมประชุม
ผู้แทนการค้า กล่าวว่า เพื่อเป็นการกลไกการบริหารจัดการยางพาราโดยใช้ระบบตลาดนําการผลิต (ผลิต แปรรูป และตลาด) ของการยางแห่งประเทศไทย ทั้งนี้ เพื่อสร้างเสถียรภาพราคายางพาราภายในประเทศ และเพิ่มมูลผลผลิต รวมถึงความเป็นอยู่ที่ดีของเกษตรกรและสถาบันเกษตรกร และสร้างรายได้ให้กับการยางแห่งประเทศไทย (กยท.) ตามนโยบายของรัฐบาล และของนายเศรษฐา ทวีสิน นายกรัฐมนตรี ที่มุ่งส่งเสริมราคายางพาราเพื่อช่วยเหลือเกษตรกร ไม่ต้องโค่นยางพาราไปปลูกพืชอื่น โดยให้จับมือภาคเอกชนผลิตยางรถยนต์ที่มีคุณภาพใช้หน่วยงานของราชการ รวมถึงส่งออกขายทั่วโลก ซึ่งจะเป็นประโยชน์ต่อเกษตรกรชาวสวนยางช่วยทําให้ยางพารามีราคาสูงขึ้น
ผู้แทนการค้า กล่าวว่า ที่ประชุมได้เห็นชอบกําหนดเป้าหมายดูดซับปริมาณยางพาราภายในระบบตลาด ปี 2567 – 2570 อย่างน้อย 4 ล้านตัน ทั้งในส่วนของการผลิตยางรถยนต์ และการบริหารจัดการวัตถุดิบยาง โดยให้ กยท. ดําเนินการประสานความร่วมมือกับภาคเอกชน ด้านการจ้างผลิตยางล้อตามเป้าหมาย ซึ่งในส่วนของภาครัฐ จํานวนยางที่ผลิตเพื่อให้รถราชการใช้จะต้องผ่านความเห็นชอบของคณะกรรมการนโยบายยางธรรมชาติ และได้รับอนุมัติจากคณะรัฐมนตรี นอกจากนั้น ให้ดําเนินการผลิตยางเพื่อใช้ในรถยนต์ภาคการเกษตร รวมถึงรถยนต์ประเภทอื่นๆ สําหรับทั้งตลาดในประเทศและส่งออก
“การดําเนินการดังข้างต้น จะช่วยรักษาเสถียรภาพราคายาง ลดการพึ่งพาตลาดโลก โดยเพิ่มการใช้ยางในประเทศ ทําให้ยางพาราของสถาบันเกษตรกรมีช่องทางจําหน่ายที่ชัดเจน มียางล้อที่มีคุณภาพและราคาเหมาะสมเพื่อตอบสนองผู้มีรายได้น้อย สร้างมูลเพิ่มให้อุตสาหกรรมยางพาราของประเทศไทย”ผู้แทนการค้า ย้ํา
รัฐบาลไทย-ข่าวทำเนียบรัฐบาล-น้องทหารอิ่มท้อง พี่น้องเกษตรกรอิ่มใจ
วันศุกร์ที่ 15 ธันวาคม 2566
น้องทหารอิ่มท้อง พี่น้องเกษตรกรอิ่มใจ
พัน.ร.มทบ.11 ได้ดําเนินการจัดกําลังพลไปรับซื้อผลผลิตทางการเกษตรโดยตรงในพื้นที่ สวนผักลุงชัย ต.ไทรน้อย อ.ไทรน้อย จ.นนทบุรี
ตามโครงการ “หน่วยทหารจ่ายตลาดช่วยเกษตรกร ฟื้นฟูเศรษฐกิจ โดยหน่วยได้รับซื้อผลผลิตจากเกษตรกร สําหรับผลผลิตที่ได้รับซื้อจะนํามาประกอบเลี้ยงให้พลทหารกองประจําการของหน่วยรับประทาน เพื่อช่วยเหลือและบรรเทาความเดือดร้อนของประชาชน
รัฐบาลไทย-ข่าวทำเนียบรัฐบาล-รมว.เกษตรฯ เปิดงาน Thailand Rice Fest 2023 และ Thailand Coffee Fest ‘Year End’ 2023 ชูข้าวและกาแฟ เป็นสินค้าที่จะช่วยผลักดันการเพิ่มมูลค่าและคุณค่าของผลิตภัณฑ์ทางการเกษตร
วันศุกร์ที่ 15 ธันวาคม 2566
รมว.เกษตรฯ เปิดงาน Thailand Rice Fest 2023 และ Thailand Coffee Fest ‘Year End’ 2023 ชูข้าวและกาแฟ เป็นสินค้าที่จะช่วยผลักดันการเพิ่มมูลค่าและคุณค่าของผลิตภัณฑ์ทางการเกษตร
รมว.เกษตรฯ เปิดงาน Thailand Rice Fest 2023 และ Thailand Coffee Fest ‘Year End’ 2023 ชูข้าวและกาแฟ เป็นสินค้าที่จะช่วยผลักดันการเพิ่มมูลค่าและคุณค่าของผลิตภัณฑ์ทางการเกษตร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานพิธีเปิดงาน Thailand Rice Fest 2023 และ Thailand Coffee Fest ‘Year End’ 2023 ณ ศูนย์การประชุมแห่งชาติสิริกิติ์ ซึ่งการจัดงานดังกล่าว เป็นการนําสินค้าเกษตร ทั้งกาแฟและข้าว มานําเสนอผ่านรูปแบบการจัดกิจกรรมและงานแสดงสินค้า เพื่อแสดงให้เห็นถึงศักยภาพของสินค้าเกษตรทั้ง 2 ชนิดนี้ ผ่านการมีประสบการณ์ร่วม และช่วยขับเคลื่อนเศรษฐกิจในภาคการเกษตรผ่านการเพิ่มมูลค่าด้วยความคิดสร้างสรรค์ ในโลกยุคนี้ การแข่งขันด้านการค้าเป็นเรื่องสําคัญ และการวางกลยุทธ์ในการแข่งขันสําหรับภาคสินค้าเกษตรของไทย โดยมี 3 แนวทางหลักในการขับเคลื่อน ได้แก่ 1) Premiumization คือ การนําผลผลิตทางการเกษตรมาทําให้มีคุณภาพและเพิ่มมูลค่ามากขึ้น เพราะประเทศไทยไม่ได้อยู่ในสถานะที่ได้เปรียบด้านปริมาณ จึงต้องมุ่งเน้นการเพิ่มมูลค่า ผ่านความคิดสร้างสรรค์ เทคโนโลยี และงานวิจัย ซึ่งประเทศไทยทั้งภาครัฐและเอกชนที่ทําการค้นคว้าวิจัยเกี่ยวกับสินค้าการเกษตรมีอยู่มาก และในอนาคตข้างหน้าจะมีการผลักดันให้นํางานวิชาการที่วิจัยมาแล้ว นํามาใช้จริงให้มากขึ้น อย่างไรก็ตาม กระทรวงเกษตรฯ พร้อมจะร่วมพัฒนาสายพันธุ์ข้าวและกาแฟ ให้เป็นสินค้าเกษตรคุณภาพสูงเพื่อแข่งขันในตลาดส่งออกต่อไป
2) Product Derivative คือ การนําสินค้าเกษตร ทั้งผลผลิตและผลพลอยได้มาต่อยอดเป็นสินค้าใหม่ เหมือนที่ในต่างประเทศทํา เช่น ไวน์หรือเบียร์ เป็นต้น โดยในประเทศไทยมีการนําผลผลิตทางการเกษตรโดยเฉพาะข้าวมาทําเป็นสินค้า เพื่อการอุปโภคบริโภค เช่น เครื่องสําอาง เครื่องดื่ม หรืออาหารแปรรูปต่าง ๆ เพื่อให้สินค้าเกษตรได้ถูกนํามาใช้อย่างเต็มศักยภาพ ใช้งานง่ายขึ้น หรือเก็บได้นานขึ้น ซึ่งในส่วนนี้ก็มีงานวิชาการที่ทําวิจัยอยู่แล้วมากมายเช่นเดียวกัน กระทรวงเกษตรฯ จึงพร้อมผลักดันให้ภาคธุรกิจได้นําความรู้เหล่านั้นมาผสานกับความคิดสร้างสรรค์และความเชี่ยวชาญด้านธุรกิจ มาพัฒนาให้เป็นสินค้าใหม่ ๆ ที่ตอบโจทย์ผู้บริโภคได้มากขึ้น
และ 3) การทําเกษตรแบบคิดถึงคนรุ่นหลัง โดยสินค้าเกษตรเป็นสินค้าที่ขึ้นกับสภาวะแวดล้อมมาก กระทรวงเกษตรและสหกรณ์มีความตั้งใจจะสนับสนุนผลผลิตทางการเกษตรที่ทั้งมีคุณภาพดีและคํานึงถึงผลกระทบต่อสิ่งแวดล้อม ซึ่งได้เห็นความพยายามของหลายภาคส่วนในการคิดค้นวิธีที่จะลดคาร์บอนในการปลูกข้าว การทําการเกษตรแบบคํานึงถึงสภาพแวดล้อมต่าง ๆ ซึ่งล้วนเป็นจุดตั้งต้นที่ดีในการจะทําให้ประเทศไทยคงความเป็นครัวของโลกต่อไป
“หวังว่าสินค้าทั้ง 2 ชนิดนี้ จะเป็นจุดเริ่มต้นที่ช่วยผลักดันการเพิ่มมูลค่าและคุณค่าของผลิตภัณฑ์ทางการเกษตร ไม่ว่าจะด้วยการใช้ความคิดสร้างสรรค์ เทคโนโลยี หรือการนํางานวิจัย มาทําให้เกิดเป็นสินค้าเพื่ออุปโภคบริโภค และหวังว่าประโยชน์จากสิ่งนี้จะกลับคืนสู่พี่น้องเกษตรกร ทั้งในรูปแบบของรายได้และกําลังใจ เพื่อจะได้ผลิตสินค้าที่มีคุณภาพเป็นที่ยอมรับในระดับโลกต่อไป” ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-นายกฯ หารือภาคเอกชนรายสำคัญของญี่ปุ่น Mitsui Group เพื่อโอกาสขยายความร่วมมือพลังงานสะอาดเพื่ออนาคต
วันศุกร์ที่ 15 ธันวาคม 2566
15/12/2566
นายกฯ หารือภาคเอกชนรายสําคัญของญี่ปุ่น Mitsui Group เพื่อโอกาสขยายความร่วมมือพลังงานสะอาดเพื่ออนาคต
นายกฯ หารือภาคเอกชนรายสําคัญของญี่ปุ่น Mitsui Group เพื่อโอกาสขยายความร่วมมือพลังงานสะอาดเพื่ออนาคต
วันนี้ (15 ธันวาคม 2566) 10.10 น. ณ โรงแรมอิมพีเรียล โตเกียว (ตามเวลาท้องถิ่น ซึ่งกรุงโตเกียวเร็วกว่ากรุงเทพฯ 2 ชั่วโมง) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับผู้บริหารบริษัท Mitsui & Co., Ltd. ซึ่งเป็นบริษัท Trading รายใหญ่ติดอันดับ 1 ใน 5 ของญี่ปุ่น ซึ่งมีรูปแบบธุรกิจมุ่งเน้นการพัฒนา 6 สาขา และแบ่งการบริหารงาน เป็น 7 สาขา โดยรูปแบบธุรกิจมุ่งเน้นที่การเติบโตผ่านการค้า การบริหารธุรกิจ และการพัฒนาโครงการจากประสบการณ์ในสาขาต่างๆ ร่วมกับเครือข่ายทั่วโลก
โดยทั้งสองฝ่ายได้หารือถึงโอกาสร่วมมือทางธุรกิจด้านพลังงานสะอาดเพื่อใช้ในอุตสาหกรรมของประเทศไทยในอนาคต และเป็นแนวทางที่สอดคล้องกับเป้าหมายลดคาร์บอน Decarbonisation ในการคมนาคมขนส่งของรัฐบาล ทั้งนี้ นายกรัฐมนตรีได้เชิญชวนบริษัท Mitsui ให้มาเปิด สํานักงานใหญ่ของภูมิภาคในไทย
รัฐบาลไทย-ข่าวทำเนียบรัฐบาล-PM: This is not the time for a political game
วันศุกร์ที่ 15 ธันวาคม 2566
15/12/2566
PM: This is not the time for a political game
PM: This is not the time for a political game
December 14, 2023, Government Spokesperson Chai Wacharonke disclosed about the Prime Minister’s interview with the press before leaving for Japan from the Royal Thai Air Forces Airport (Wing 6) to attend Commemorative Summit for the 50th Year of ASEAN-Japan Friendship and Cooperation.
On the proposal regarding working from home, the Prime Minister made clear that the Government would not issue an order or a command to require people to work from home, but may seek cooperation from the private sector to let them decide accordingly.
Regarding the meeting between the Prime Minister and Commander of the Central Investigations Bureau, the Prime Minister simply wanted to be updated on the progress of various cases. He also affirmed the stability of his Government, and added that all members of Pheu Thai Party are well aware of their duty and responsibility to take good care of and attend to people’s plights. This is not the time for a political game.
รัฐบาลไทย-ข่าวทำเนียบรัฐบาล-​”รองนายกฯสมศักดิ์” ประสาน ศอ.บต. ช่วยเกษตรกรเลี้ยงปลากระพงขาวในจังหวัดชายแดนใต้ด่วน หลังเจอปัญหาราคาตกต่ำ พบ มีการนำเข้าจากเพื่อนบ้านที่ถูกกว่า ตั้งวงหารือ”แม็คโคร”ให้ช่วยรับซื้อ
วันศุกร์ที่ 15 ธันวาคม 2566
15/12/2566
​”รองนายกฯสมศักดิ์” ประสาน ศอ.บต. ช่วยเกษตรกรเลี้ยงปลากระพงขาวในจังหวัดชายแดนใต้ด่วน หลังเจอปัญหาราคาตกต่ํา พบ มีการนําเข้าจากเพื่อนบ้านที่ถูกกว่า ตั้งวงหารือ”แม็คโคร”ให้ช่วยรับซื้อ
”รองนายกฯสมศักดิ์” ประสาน ศอ.บต. ช่วยเกษตรกรเลี้ยงปลากระพงขาวในจังหวัดชายแดนใต้ด่วน หลังเจอปัญหาราคาตกต่ํา พบ มีการนําเข้าจากเพื่อนบ้านที่ถูกกว่า ตั้งวงหารือ”แม็คโคร”ให้ช่วยรับซื้อ เผย มีปลากระพงขาวตกค้างกว่า 80 ตัน หวังช่วยเกษตรกรให้ได้รับผลกระทบน้อย
วันที่ 15 ธันวาคม 2566 นายสมศักดิ์ เทพสุทิน รองนายกรัฐมนตรี เปิดเผยว่า ตนได้รับรายงานจาก พ.ต.ท.วรรณพงษ์ คชรักษ์ เลขาธิการศูนย์อํานวยการบริหารจังหวัดชายแดนภาคใต้ (ศอ.บต.)ว่า มีกลุ่มเลี้ยงปลากะพงขาวในพื้นที่จังหวัดชายแดนใต้ ได้รับความเดือดร้อนจากปัญหาราคาตกต่ํา ตนจึงได้มอบหมายให้ ศอ.บต. ลงพื้นที่ติดตามปัญหาราคาปลากะพงขาว ในพื้นที่ อ.สายบุรี จ.ปัตตานี เพื่อหาแนวทางการช่วยเหลือกลุ่มเกษตรกรผู้เลี้ยงปลากะพงขาวในพื้นที่ หลังได้รับผลกระทบจากราคาปลากะพงขาวในพื้นที่ตกต่ํา โดยพบว่า มีการนําเข้าปลากะพงขาวจากประเทศมาเลเซีย เพิ่มมากขึ้นในช่วงที่ผ่านมา เพราะมีราคาถูกกว่าของชาวบ้านในพื้นที่ รวมถึงในช่วงนี้ เป็นฤดูฝนในภาคใต้ มีน้ําจืดเข้ามา ทําให้ปลากะพงที่เลี้ยงในกระชัง ช็อคน้ําตายเป็นจํานวนมาก ซึ่งหากไม่มีการระบายออกสู่ตลาดอย่างเร่งด่วน ก็จะส่งผลให้เกษตรกรได้รับผลกระทบขาดทุนเป็นอย่างมาก
นายสมศักดิ์ กล่าวอีกว่า ขณะนี้ มีปลากะพงขาวตกค้าง กว่า 80 ตัน แบ่งเป็นขนาด 3 - 5 กิโลกรัม จํานวน 60 ตัน และขนาด 1 - 3 กิโลกรัม จํานวน 20 ตัน ทําให้ทาง ศอ.บต. จึงต้องเร่งช่วยเหลือเป็นการเร่งด่วน ด้วยการร่วมกับสํานักงานประมง จ.ปัตตานี และกลุ่มเกษตรกรผู้เลี้ยงปลากะพงขาว เข้าหารือกับตัวแทนห้างสรรพสินค้าแม็คโคร โดยมีข้อสรุป 3 แนวทาง คือ 1. ห้างสรรพสินค้าแม็คโคร จะเข้าไปรับซื้อปลากะพงขาวหน้ากระชังผ่าน supplier 2. เกษตรกรผู้เลี้ยงปลากะพงขาว เป็นผู้ส่งให้กับห้างสรรพสินค้าแม็คโคร ในสาขาภาคใต้ ประกอบด้วย จ.สงขลา สตูล พัทลุง นครศรีธรรมราช ตรัง และจังหวัดสุราษฎร์ธานี และ 3. กลุ่มเกษตรกรผู้เลี้ยงปลากระพงขาว จะนําปลากะพงขาวไปส่งให้กับศูนย์กระจายสินค้าของห้างสรรพสินค้าแม็คโคร ที่อยู่มหาชัย
“ผมเข้าใจความเดือดร้อนของกลุ่มเกษตรกรผู้เลี้ยงปลากะพงขาวเป็นอย่างดี จึงได้ประสานและกําชับให้ ศอ.บต.เร่งช่วยเหลืออย่างใกล้ชิด พร้อมวางแนวทางการแก้ปัญหาในระยะยาวด้วย รวมถึงได้ประสานให้กรมราชทัณฑ์ พิจารณาให้เรือนจําในพื้นที่ภาคใต้ ช่วยซื้อปลากระพงขาว เพื่อบรรเทาความเดือดร้อน เพราะขณะนี้ กลุ่มเกษตรกรผู้เลี้ยงปลากะพงขาว ได้รับผลกระทบอย่างมาก ซึ่งเบื้องต้นทางเกษตรกรผู้เลี้ยงปลากะพงขาว ได้สรุปร่วมกันว่า ต้องการกระจายปลากระพงขาว ก่อนจํานวน 30 ตัน ไปยังศูนย์กระจายสินค้าของห้างสรรพสินค้าแม็คโคร ที่อยู่มหาชัย ในราคา 140 บาท ต่อกิโลกรัม วันละไม่น้อยกว่า 2 ตัน โดยห้างสรรพสินค้าแม็คโคร จะนําข้อมูลเข้าสู่ที่ประชุมผู้บริหาร เพื่อหาข้อสรุปและแจ้งให้เกษตรกรทราบอย่างเร่งด่วน เพื่อให้เกษตรกร ได้รับผลกระทบน้อยที่สุด”รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-รมช.ไชยา ปลื้ม ปทุมธานีโมเดล เมืองไร้ควัน ลดการเผาตอซัง ลดฝุ่น PM 2.5 พร้อมขยายโมเดลสู่จังหวัดข้างเคียง
วันพฤหัสบดีที่ 14 ธันวาคม 2566
รมช.ไชยา ปลื้ม ปทุมธานีโมเดล เมืองไร้ควัน ลดการเผาตอซัง ลดฝุ่น PM 2.5 พร้อมขยายโมเดลสู่จังหวัดข้างเคียง
รมช.ไชยา ปลื้ม ปทุมธานีโมเดล เมืองไร้ควัน ลดการเผาตอซัง ลดฝุ่น PM 2.5 พร้อมขยายโมเดลสู่จังหวัดข้างเคียง
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานวันสาธิต การใช้นวัตกรรมและภูมิปัญญา เปลี่ยนฟางข้าวเป็นทอง สู่เมืองปทุมธานีไร้ควัน ร่วมกับนายกิตติรัตน์ ณ ระนอง ประธานที่ปรึกษานายกรัฐมนตรี ณ แปลงนาสาธิต หมู่ 2 ตําบลบ้านฉาง อําเภอเมือง จังหวัดปทุมธานี โดยมีผู้บริหารและเจ้าหน้าที่สังกัดกระทรวงเกษตรและสหกรณ์ รวมถึง นายสิทธิชัย สวัสดิ์แสน รองผู้ว่าราชการ จังหวัดปทุมธานี และเจ้าหน้าที่ส่วนจังหวัดให้การต้อนรับในพื้นที่ ว่า เกษตรกรส่วนใหญ่คิดว่าการเผาตอซังเป็นการเตรียมพื้นที่ เพื่อทําการเกษตรฤดูต่อไป ซึ่งอาจเป็นทฤษฎีที่ไม่ถูกต้อง จึงขอฝากกรมส่งเสริมการเกษตรดําเนินการส่งเสริมความรู้ให้เกษตรกรทําการเกษตรด้วยนวัตกรรม รวมถึงส่งเสริมการจัดการวัสดุจากเกษตร เช่น ฟางข้าวมาทําปุ๋ยอินทรีย์ และถ่านชีวภาพ เพื่อลดการเผาฟางข้าว รวมถึงฝุ่นละออง PM 2.5 ในพื้นที่
“จากความร่วมมือในการลดมลภาวะฝุ่น PM2.5 ระหว่างสํานักงานเกษตรและสหกรณ์จังหวัดปทุมธานี และหน่วยงานเอกชน เป็นระยะเวลา 5 ปี ซึ่งมีการทดลองตามแปลงต่าง ๆ ในหลายพื้นที่ ทําให้วันนี้เกษตรกรในพื้นที่จังหวัดปทุมธานีลดการเผาลงจนเกือบหมดแล้ว ต้องขอบคุณความร่วมมือจากหลายหน่วยงานที่ช่วยกันทําให้เกษตรกรเชื่อมั่นในการทําเกษตรรูปแบบใหม่ ทั้งนี้ จะขยายรูปแบบเมืองไร้ควันสู่จังหวัดรอบข้างต่อไป”
ในโอกาสนี้ รมช. ไชยา และประธานที่ปรึกษานายกรัฐมนตรี รวมถึงผู้บริหารในสังกัดกระทรวงเกษตรและสหกรณ์ และส่วนจังหวัดได้ร่วมเป็นสักขีพยานพิธีลงนามความร่วมมือการทําการเกษตรปลอดการเผา ระหว่างตัวแทนเกษตรกรและหน่วยงานเอกชน เพื่อส่งเสริมให้เกิดการใช้เทคโนโลยีและนวัตกรรมในการทําเกษตร อันจะช่วยลดการเผาที่เป็นผลกระทบต่อภาคการเกษตรและประชาชน หลังจากนั้น ประธานในพิธีและผู้บริหารได้ร่วมชมกิจกรรมการสาธิต "เปลี่ยนฟางข้าวเป็นทอง สู่เมืองปทุมธานีไร้ควัน" ได้แก่ นวัตกรรมย่อยสลายตอซังข้าว เปลี่ยนฟางให้เป็นปุ๋ย การเปลี่ยนฟางข้าวเป็นทอง ด้วยเครื่องจักรผลิตเชื้อเพลิงชีวมวลอัดเม็ด และการใช้เทคโนโลยีย่อยสลายตอซังและฟางข้าว ด้วยโดรนเพื่อการเกษตร อีกด้วย
รัฐบาลไทย-ข่าวทำเนียบรัฐบาล-“หมอชลน่าน”  สั่งให้ทีมสอบสวนสถาบันการแพทย์ฉุกเฉินหาข้อมูลอย่างตรงไปตรงมา หากพบโรงพยาบาลเอกชนปฏิเสธรับคนไข้โยนให้ส่งตัวไปโรงพบาบาลทำผิดกฎหมายจะต้องถูกลงโทษ
วันศุกร์ที่ 15 ธันวาคม 2566
“หมอชลน่าน”  สั่งให้ทีมสอบสวนสถาบันการแพทย์ฉุกเฉินหาข้อมูลอย่างตรงไปตรงมา หากพบโรงพยาบาลเอกชนปฏิเสธรับคนไข้โยนให้ส่งตัวไปโรงพบาบาลทําผิดกฎหมายจะต้องถูกลงโทษ
“หมอชลน่าน”  สั่งให้ทีมสอบสวนสถาบันการแพทย์ฉุกเฉินหาข้อมูลอย่างตรงไปตรงมา
น.ส.ตรีชฎา ศรีธาดา โฆษกกระทรวงสาธารณสุข ฝ่ายการเมือง เปิดเผยกรณีปรากฎเป็นข่าว นักท่องเที่ยวชาวไต้หวันประสบอุบัติเหตุรถชน โดยทางทีมกู้ชีพของศูนย์เอราวัณนําตัวส่งโรงพยาบาลเอกชนซึ่งอยู่ใกล้ที่เกิดเหตุแต่โรงพบาบาลเอกชนปฏิเสธไม่รับการรักษาอ้างว่าเตียงเต็ม ให้ส่งไปรักษาที่โรงพบาลรัฐ ทําให้เสียชีวิตระหว่างส่งตัว เรื่องนี้ น.พ.ชลน่าน ศรีแก้ว รัฐมนตรีว่าการกระทรวงสาธารณสุขมีความเสียใจต่อเหตุการณ์ที่เกิดขึ้น และร้อนใจเมื่อสื่อรายงานข่าวว่า เหตุผลของโรงพยาบาลที่อ้างว่าเตียงเต็มจึงไม่รับตัวไว้รักษานั้น เป็นความจริงหรือไม่ ขณะนี้ทราบว่า เจ้าหน้าที่ทีมสอบสวนของสถาบันการแพทย์ฉุกเฉิน(สพฉ.)ได้ลงพื้นที่เก็บข้อมูลและสอบถามผู้เกี่ยวข้องแล้ว ซึ่งจะรอว่าสุดท้ายแล้ว ผลจะออกมาเป็นอย่างไร ถ้าพบว่า โรงพบาลเอกชนกระทําผิดกฎหมายและผิดจริยธรรมก็ต้องรับโทษโดยไม่มีการละเว้น ส่วนจะหนักเบาอย่างไรให้ว่าไปตามข้อเท็จจริง
น.ส.ตรีชฎากล่าวว่า การเสียชีวิตของนักท่องเที่ยวชาวไต้หวันซึ่งหมดสติจากการถูกรถชนและชีวิตระหว่างนําตัวส่งโรงพยาบาลรัฐเป็นปัญหาข้อเท็จจริงว่าโรงพยาบาลเอกชนได้ปฏิบัติการให้การรักษาในภาวะฉุกเฉินจนเต็มความสามารถก่อนการส่งตัวหรือไม่ ซึ่งมีเงื่อนไขว่า การส่งตัวผู้ป่วยฉุกเฉินจะต้องมีแพทย์ของโรงพยาบาลเอกชนแห่งนั้นให้การรับรอง โดยเห็นว่า จะป้องกันการเสียชีวิตของผู้ป่วยฉุกเฉินนั้น อีกประการหนึ่ง โรงพยาบาลจะนําเอาเรื่องผู้ป่วยฉุกเฉินไม่มีเงินจ่ายค่ารักษามาอ้างเพื่อปฏิเสธไม่ได้ เพราะผิดหลักจรรยาแพทย์ ส่วนจะอ้างว่าเตียงเต็มดังที่สื่อรายงานก็ฟังดูไม่สมเหตุสมผล เพราะห้องฉุกเฉินควรจะพร้อมทั้งแพทย์ พยาบาลและเจ้าหน้าที่เพื่อกู้ชีวิตผู้ป่วยซึ่งอยู่ในภาวะวิกฤต มีสิทธิจะเสียชีวิตในทันทีทันใดหากปล่อยให้เวลาล่าช้าไปเพียงไม่กี่นาที
โฆษกกระทรวงสาธารณสุข ฝ่ายการเมืองกล่าวว่า กรณีนี้มีกฎหมายสําคัญเข้ามาเกี่ยวข้อง 2 ฉบับคือ พ.ร.บ.การแพทย์ฉุกเฉิน พ.ศ. 2551 ซึ่งมุ่งคุ้มครองความปลอดภัยของผู้ป่วยฉุกเฉิน อีกฉบับหนึ่ง และ พ.ร.บ.สถานพยาบาล พ.ศ. 2541 กําหนดมาตรการควบคุมกิจการสถานพยาบาลเพื่อคุ้มครองประชาขนผู้รับบริการสถานพยาบาล การกําหนดให้สถานพยบาลต้องช่วยเหลือเยียวยาแก่ผู้ป่วยซึ่งอยู่ในสภาพอันตราย และจําเป็นต้องได้รับการรักษาพยาบาลโดยฉุกเฉินเพื่อให้พ้นอันตรายตามมาตรฐานวิชาชีพ ดังนั้น การสอบสวนข้อเท็จจริงจะขจัดข้อสงสัยต่างๆของครอบครัวญาตพี่น้องชาวไต้หวัน และคนไทยที่สนใจเรื่องนี้ อย่างไรก็ตาม การชดใช้เยียวยา หรือค่าสินไหมทดแทนเป็นเรื่องที่จะต้องดูแลเพื่อความเป็นธรรม
********************************************** 15 ธันวาคม 2566
รัฐบาลไทย-ข่าวทำเนียบรัฐบาล-“มนพร” สั่งการให้รถเมล์ ขสมก. เชื่อม บขส. เพื่ออำนวยความสะดวก และช่วยประหยัดค่าใช้จ่าย ใน 12 เส้นทางเชื่อม “หมอชิต 2” เป็นของขวัญปีใหม่ให้กับประชาชน
วันศุกร์ที่ 15 ธันวาคม 2566
“มนพร” สั่งการให้รถเมล์ ขสมก. เชื่อม บขส. เพื่ออํานวยความสะดวก และช่วยประหยัดค่าใช้จ่าย ใน 12 เส้นทางเชื่อม “หมอชิต 2” เป็นของขวัญปีใหม่ให้กับประชาชน
....
นางมนพร เจริญศรี รัฐมนตรีช่วยว่าการกระทรวงคมนาคม กล่าวว่า ได้มีการประสานงานและสั่งการให้องค์การขนส่งมวลชนกรุงเทพ (ขสมก.) ประสานงานกับบริษัท ขนส่ง จํากัด (บขส.) ร่วมกันกําหนดจุดจอดรถเมล์โดยสารกับ บขส. ที่สถานีขนส่งผู้โดยสารกรุงเทพ (จตุจักร) หรือ หมอชิต 2 เพื่ออํานวยความสะดวกกับประชาชนในการเดินทางกลับเข้าสู่กรุงเทพฯ หรือเดินทางไปต่างจังหวัด และที่สําคัญประชาชนจะได้สะดวก และประหยัดค่าใช้จ่ายในการเดินทาง ตามนโยบายของกระทรวงคมนาคม “Quick Winคมนาคม เพื่อความอุดมสุขของประชาชน” ในการเชื่อมต่อการเดินทางทุกรูปแบบและถือเป็นของขวัญปีใหม่ให้กับประชาชน
นางมนพร กล่าวต่ออีกว่า ได้รับรายงานจากผู้อํานวยการองค์การขนส่งมวลชนกรุงเทพ นายกิตติกานต์ จอมดวง จารุวรพลกุล และรองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จํากัดนางสาวระพิพรรณ วรรณพินทุ ทั้ง 2 หน่วยงานร่วมกันกําหนดจุดจอด รถเมล์ ขสมก. เพิ่มภายในหมอชิต 2 เพื่อให้การเดินทางจากต่างจังหวัดเข้ากรุงเทพฯ มีความอย่างต่อเนื่อง สะดวก ประหยัดค่าใช้จ่าย และเป็นที่พอใจของประชาชน โดย บขส. ได้อํานวยความสะดวกด้านสถานที่จอดรถเมล์ ชานชาลาขาเข้า ณ หมอชิต 2 และ ขสมก. ได้จัดรถเมล์ที่วิ่งผ่านหมอชิต 2 จํานวน 12 เส้นทาง ตั้งแต่วันที่ 9 ธันวาคม ที่ผ่านมา โดยให้บริการตั้งแต่เวลา 04.00 - 20.00 น. ผลสํารวจการให้บริการรถเมล์ในช่วงที่ผ่านมาพบว่า ได้รับ การตอบรับจากประชาชนผู้ใช้บริการเป็นอย่างดี ซึ่งรถเมล์ทั้ง 12 เส้นทาง มีรายละเอียด ดังนี้ 1) สาย 3 หมอชิต 2 - คลองสาน 2) สาย 16 หมอชิต 2 - สุรวงศ์ 3) สาย 49 สถานีกลางกรุงเทพอภิวัฒน์ - หมอชิต 2 - หัวลําโพง 4) สาย 77 หมอชิต 2 - สาธุประดิษฐ์ 5) สาย 96 หมอชิต 2 - สถานีรถไฟฟ้าจตุจักร - มีนบุรี 6) สาย 134 หมอชิต 2 - บัวทองเคหะ 7) สาย 136 หมอชิต 2 - อู่คลองเตย 8) สาย 138 หมอชิต 2 - ท่าน้ําพระประแดง 9) สาย 145 หมอชิต 2 - สมุทรปราการ 10) สาย 509 หมอชิต 2 - อู่บางแค 11) สาย 536 หมอชิต 2 - ปากน้ํา (ทางด่วน) และ 12) สายA1 หมอชิต 2 - สถานีรถไฟฟ้าจตุจักร - ท่าอากาศยานดอนเมือง
รัฐบาลไทย-ข่าวทำเนียบรัฐบาล-ภัยคุกคามสุขภาพ PM2.5 พุ่งสูงเกินค่ามาตรฐาน
วันศุกร์ที่ 15 ธันวาคม 2566
ภัยคุกคามสุขภาพ PM2.5 พุ่งสูงเกินค่ามาตรฐาน
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-"นลินี ทวีสิน ย้ำไทยและอาเซียนควรเป็นกลาง ท่ามกลางความขัดแย้งทางภูมิรัฐศาสตร์ เน้นการค้าขายเพื่อเติบโตร่วมกัน พร้อมส่งเสริมบทบาทผู้ประกอบการรุ่นใหม่”
วันศุกร์ที่ 15 ธันวาคม 2566
15/12/2566
"นลินี ทวีสิน ย้ําไทยและอาเซียนควรเป็นกลาง ท่ามกลางความขัดแย้งทางภูมิรัฐศาสตร์ เน้นการค้าขายเพื่อเติบโตร่วมกัน พร้อมส่งเสริมบทบาทผู้ประกอบการรุ่นใหม่”
"นลินี ทวีสิน ย้ําไทยและอาเซียนควรเป็นกลาง ท่ามกลางความขัดแย้งทางภูมิรัฐศาสตร์ เน้นการค้าขายเพื่อเติบโตร่วมกัน พร้อมส่งเสริมบทบาทผู้ประกอบการรุ่นใหม่”
วันนี้ (15 ธ.ค. 66) นางนลินี ทวีสิน ผู้แทนการค้าไทย เปิดเผยว่า ตนได้รับเชิญให้เข้าร่วมการประชุมนานาชาติ เรื่อง TDR 2023 A Vision for ASEAN’s Inclusive Growth” จัดขึ้นโดย ITD ร่วมกับองค์กรเครือข่าย อาทิ UNESCAP และจุฬาลงกรณ์มหาวิทยาลัย โดยการประชุมในครั้งนี้ ได้มีการนําเสนอรายงานการค้าและการพัฒนาโลก 2023 รวมถึงยังมีการแลกเปลี่ยนความเห็นจากผู้เชี่ยวชาญในสาขาต่าง ๆ เพื่อเสนอทางออกในการรับมือกับภาวะเศรษฐกิจการค้าโลกที่ตกต่ํา
นางนลินีฯ กล่าวเพิ่มเติมว่า ในการประชุมนานาชาติดังกล่าวยังได้มีการจัดเสวนาแลกเปลี่ยนความเห็นในประเด็นโอกาสและความท้าทายของการเติบโตที่ครอบคลุมในบริบทของนโยบายการค้าและการพัฒนาของประเทศสมาชิกอาเซียน โดยมีผู้เข้าร่วมการเสวนาจากทั้งองค์กรระหว่างประเทศและภาควิชาการ อาทิ คุณดามพ์ สุคนธทรัพย์ กรรมการผู้ทรงคุณวุฒิ ITD คุณ Yann Duval หัวหน้าฝ่ายนโยบายการค้าและการอํานวยความสะดวกทางการค้า และ ผศ.ดร. สินีนาฏ เสริมชีพ จุฬาลงกรณ์มหาวิทยาลัย รวมถึงตนในฐานะตัวแทนของภาครัฐ โดยผู้เข้าร่วมการเสวนาได้มีการแลกเปลี่ยนความเห็นและมุมมองที่น่าสนใจหลายประเด็น อาทิ ความกังวลถึงเครื่องมือเชิงนโยบายใหม่ ๆ ที่อาจส่งผลกระทบต่อการเติบโตทางการค้าระหว่างประเทศ เช่น มาตรการปรับคาร์บอนก่อนข้ามพรมแดน หรือ CBAM ซึ่งกฎระเบียบเหล่านี้กระทบต่อกลุ่มประเทศกําลังพัฒนามากกว่าประเทศที่พัฒนาแล้ว การให้ความสําคัญกับการค้าภายในอาเซียน (Intra-ASEAN trade) ซึ่งจะเป็นเครื่องยนต์สําคัญในการขับเคลื่อนเศรษฐกิจของประเทศสมาชิก ในขณะที่ประเทศขนาดใหญ่อื่น ๆ นอกภูมิภาคกําลังประสบปัญหา รวมถึงการหาตลาดใหม่ ๆ เช่น ตลาดในภูมิภาคลาตินอเมริกา รวมถึงรูปแบบการค้าใหม่ ๆ เช่น พาณิชย์อิเล็กทรอนิกส์
ในโอกาสนี้ ตนได้เน้นย้ําถึงความสําคัญของการที่ไทยเป็นประเทศที่เปิดกว้างพร้อมรับการค้าและการลงทุนจากทุกประเทศ โดยไทยจะไม่ได้เข้าไปมีส่วนร่วมหรือเลือกข้างในความขัดแย้งเชิงภูมิรัฐศาสตร์ที่เกิดขึ้นในปัจจุบัน แต่จะมุ่งเน้นไปในประเด็นการค้าเป็นสําคัญ นอกจากนี้ ในประเด็น การเข้าร่วมเจรจากรอบความร่วมมือเศรษฐกิจอินโด-แปซิฟิก หรือ IPEF นั้น ตนได้ให้ความเห็นว่าการเข้าไปมีบทบาทอย่างสร้างสรรค์ในกรอบความร่วมมือ IPEF จะทําให้ไทยไม่เสียโอกาสในการหารือกรอบความร่วมมือทางเศรษฐกิจใหม่ในภูมิภาคที่มีประเทศที่มีความสําคัญทางเศรษฐกิจและเป็นมิตรที่มีความสัมพันธ์อันดีกับไทย รวมทั้งทําให้ไทยสามารถเข้าไปต่อรองและรักษาผลประโยชน์ทางเศรษฐกิจของประเทศให้ได้รับประโยชน์สูงสุดและได้รับผลกระทบน้อยที่สุดด้วย นอกจากนี้ ตนยังได้เน้นย้ําถึงความสําคัญของการรับฟังความเห็นและข้อเสนอแนะของผู้ประกอบการรุ่นใหม่ ซึ่งจะเป็นกําลังสําคัญในการขับเคลื่อนเศรษฐกิจต่อไปในอนาคต นางนลินีฯ กล่าวทิ้งท้าย